## ANd9GcTBPKMC3-Lka-hv_mmEJF7nS96X-Fw5HHnMavlpndfg1iEXU8F-väri kuntayhtymäTampereen ammattiopistoTampereen palvelualan ammattiopistopirkon_logo_jpgahlman.jpg

**TOP-Ohjausverkko, Vertaisarviointi Muistio 2/2012**

Aika 22.11.2012 klo 13:00 – 15:00

Paikka Tampereen palvelualan ammattiopisto, Koulukatu 18, Tampere

LäsnäLeila Arponen Ahlman, Nina Eskola Top-Ohjausverkko, Riikka Haavisto TPA, Anne Kallioinen Tavastia (poissa), Saara-Leena Kytömäki SASKY, Seppo Laurila TAO (poissa), Arja-Leena Pöri PAO ja asiantuntijavieraana Kari Rantalainen TAO.

1. Kokouksen avaus ja edellisen kokouksen muistion tarkistaminen vertaisarvioinnin osalta

Todettiin läsnäolijat ja muistio tarkistettiin.

1. Vertaisarviointiprosessista sopiminen

Päätettiin, millä tavalla vertaisarviointi viedään tässä hankkeessa läpi.

* Tarkoituksena on hyödyntää aikaisempien vertaisarviointien tuloksia ja hyviksi havaittuja käytäntöjä, mutta tehdä prosessi kevyemmäksi toteuttaa:
  + - * *Työssäoppimisen palaute* (opiskelijoilta, opettajilta ja työpaikkaohjaajilta) kerätään kirjallisesti työssäoppimiskäytänteiden yhteydessä (Inka, Webropol).
      * *Itsearviointi* tehdään aikaisempien vertaisarviointien materiaalien pohjalta arviointilomakkeistoa hyödyntäen. Kriteerit avataan tarkemmin.
      * *Vertaiskäynti*en pohjatiedot kerätään pääasiallisesti kirjallisesta materiaalista, joten vertaiskäyntien toteuttaminen vie aikaisempaa vähemmän resursseja.
      * *Haastattelut* toteutetaan (aikaisemmin käytetyn haastattelurungon pohjalta tarkennetun) kysymyspatteriston avulla. Haastattelut antavat lisätietoa pääosin vain kirjallisen materiaalin epäselviin kohtiin.
* Lomakkeet tarkennetaan yhteneväisiksi:

1. Vertaisarviointiraportti, pohjalomake, jossa on:
   1. kuvailulehti (yhteystiedot, lähtökohta, tarkoitus, toteuttamistapa, aikataulutus, laajuus ja arviointialueet)
   2. kuvaus (oppilaitos, tutkinto ja työssäoppimisen järjestäminen)
   3. vertaisarviointimenettely (tavoitteet, arvioijat, tiedonkeruumenetelmät ja keinot)
   4. arviointiyhteenveto (vahvuudet, kehittämiskohteet, mahdollisuudet, uhat)
   5. arviointi arviointialueittain
2. Palaute (Webropol, Inka tms.)

Palautetta kerätään lukuvuoden aikana työssäoppimisen käytänteiden yhteydessä vuosikellon mukaan. Palautekyselyt tehdään opiskelijoille, opettajille ja työpaikkaohjaajille. Kysymykset ovat pääosin väittämiä, avoimia kysymyksiä vältetään. Väittämiä lisätään tarvittaessa nykyisiin kysymyspattereihin, jotta tarvittavat vertaisarviointitiedot saadaan esille.

1. Itsearviointi

Itsearviointi toteutetaan SWOT -analyysin menetelmällä.

Vertaisarviointilomakkeita käytetään aikaisempien arviointien pohjalta, jossa jaottelu on tapahtunut kriteereittäin. Arvioitava oppilaitos määrittelee, mitä arvioidaan ja mitä kriteerejä siis käytetään. Näin arviointikohteita voidaan esim. vaihdella eri vuosina.

* Nina tallentaa hankkeen sivuille aikaisemmat vertaisarviointilomakkeiden sisällöt.
* Koordinaatioryhmäläiset tarkentavat ja avaavat kriteerejä aikaisemman arviointilomakkeen kriteerien pohjalle (Arja-Leenan esimerkki kohdassa Työssäoppiminen ja työpaikalla tapahtuva oppiminen).

1. Haastattelukysymyspatteristo

Haastattelut toteutetaan aikaisemmin käytetyn haastattelurungon pohjalta, nyt laaditaan haastatteluun tarkempi kysymyspatteristo. Tarkoituksena on, että jatkossa haastatteluissa tarkennetaan lähinnä vain kirjallisen materiaalin epäselviä kohtia.

* Ehdotetaan aikataulua, joka voidaan jakaa toteutettavaksi pitemmälle aikavälille:

vko 8 koulutus (keväälle)

vkot 16 – 19 (kevään) arvioinnit

vko 35/36 koulutus (syksylle)

vkot 43 – 46 (syksyn) arvioinnit

1. Arviointialueista sopiminen

Todettiin, että kaikki samat arviointialueet kannattaa säilyttää. Jatkossa arvioitava oppilaitos määrittelee, mitä alueita painotetaan ja arvioidaan.

1. Webropol-kyselyn kysymysten laatiminen

Edellisessä kokouksessa sovittiin, että kyselyn kysymykset tehdään arviointikriteeristön ja jo hyväksi koettujen haastattelukysymysten pohjalta. Jo olemassa olevia kyselyjä hyödynnetään mahdollisimman pitkälle, esim. laaditaan niihin mahdollisia lisäkysymyksiä. Kysymykset laaditaan yhdessä TOP-Ohjausverkon koordinaatioryhmäläisten kanssa.

1. Seuraava kokous

Maanantai 10.12.2012, paikka PAO Koivistontie

klo 9 – 10.30 vertaisarviointi

klo 10.30 – 12 koordinaattorit

1. Kokouksen päättäminen

Kokous päätettiin klo 15.00

Tampereella 26.11.2012.

Muistion laati \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Riikka Haavisto

Tampereen palvelualan ammattiopisto